GUÈRRA-E-PATZ-III-WEB	Non solet aqueth dia, quan recorrie eth camp de batalha plen de mòrts e mutiladi (pera sua volentat, sivans pensaue) e calculaue guairi russi auien queigut per cada francés e, en tot enganhar-se ada eth madeish, s’alegraue de qué per un francés n’auesse cinc de russi; non solet aqueth dia escriuec ua carta a París que le champ de bataille a ete superbe, pr’amor que i auie en eth cinquanta mil cadavres; enquia e tot ena isla de Santa Elena escriuec, en silenci dera solitud, que pensaue profitar eth sòn temps liure entà consultar es sòns grani hèts d’armes: